It's My Life (ბონ ჯოვის სიმღერა)
„It's My Life“ (ქართ. „ეს ჩემი ცხოვრებაა“) — ამერიკულ როკჯგუფ ბონ ჯოვის სიმღერა. გამოვიდა 2000 წლის 8 მაისს, როგორც მათი მეშვიდე სტუდიური ალბომის „Crush“ (2000) მთავარი სინგლი. დაწერილია ჯონ ბონ ჯოვის, რიჩი სამბორასა და მაქს მარტინის მიერ, თანაპროდიუსერი იყო ლუკ ებინი. სიმღერამ პირველი ადგილი დაიკავა ავსტრიაში, ფლანდრიაში, იტალიაში, ნიდერლანდებში, პორტუგალიაში, რუმინეთში, ესპანეთსა და შვეიცარიაში, ტოპ 10-ში მოხვდა რამდენიმე სხვა ქვეყანაში, 33-ე ადგილი დაიკავა აშშ-ის ბილბორდის ცხელ ასეულში. „It's My Life“ არის ბონ ჯოვის 1980-იანი წლების შემდგომ ჩაწერილი ყველაზე ცნობილი ჰიტი, რომელიც ჯგუფს ახალი, უფრო ახალგაზრდა თაყვანისმცემლების შეძენაში დაეხმარა.